ມີ​ການ​ຕິ​ຕຽນ ເພີ້ມ​ຂຶ້ນ ຕໍ່​ເຂດ​ປ້ອງ​ກັນ ​ທາງ​ອາ​ກາດ​ ຂອງ​ຈີນ
ຈີນ ​ໄດ້​ນຳ​ອອກເຜີ​ຍແຜ່ ແຜນ​ທີ່ ​ເຂດ​ປ້ອງ​ກັນ​ ທາງ​ອາ​ກາດຂອງ​ຕົນ ​ໃນ​ທະ​ເລ​ຈີນ ຕາ​ເວັນ​ອອກ ຊຶ່ງຮວມ​ທັງ​ໝູ່​ເກາະ ທີ່​ຄວບ​ຄຸມ​ໂດຍຍີ່ປຸ່ນ.
ນາຍົກລັດຖະມຸນຕີຍີ່ປຸ່ນ ເອີ້ນການປະກາດເຂດປ້ອງກັນທາງ ອາກາດແຫ່ງນຶ່ງຂອງຈີນທີ່ຮວມທັງເຂດທີ່ເປັນບັນຫາຂັດແຍ້ງ ກັນໃນໝູ່ເກາະແຫ່ງຕ່າງໆນັ້ນວ່າ ເປັນການເຄື່ອນໄຫວທີ່ເປັນ ອັນຕະລາຍທີ່ສາມາດພາໃຫ້ເກີດບັນຫາຕ່າງໆທີ່ຮ້າຍແຮງ ຂຶ້ນໄດ້ ນາຍົກລັດຖະມຸນຕີ Shinzo Abe ກ່າວຕໍ່ກອງປະຊຸມລັດຖະ ສະພາໃນວັນຈັນມື້ນີ້ວ່າເຂດປ້ອງກັນທາງອາກາດນີ້ ເປັນການ ຈັດຕັ້ງປະຕິບັດຕາມບໍ່ໄດ້ ແລະກ່າວຕື່ມວ່າ ການເອົາມາດຕະ ການເຫຼົ່ານີ້ ເປັນການມີຜົນບັງຄັບໃຊ້ຕາມກົດໝາຍໃດໆບໍ່ໄດ້ ໃນຍີ່ປຸ່ນ ແລະຄວນຖືກຍົກເລີກ ຈີນໄດ້ປະກາດກົດລະບຽບໃໝ່ໃຫ້ຊາບໃນວັນເສົາຜ່ານມານີ້ ທີ່ ບັງຄັບໃຫ້ເຮືອບິນທຸກໆລຳໃນຂົງເຂດໃຫ້ແຈ້ງໃຫ້ຊບວ່າຕົນເອງ ແມ່ນໃຜ ແລະຟັງຄໍາສັ່ງທຸກຢ່າງຈາກກຸງປັກກິງ ມາຮອດປັດຈຸບັນນີ້ ຈີນໄດ້ປະຕິເສດຕໍ່ການຕຳໜິຕິຕຽນຈາກສະຫະລັດແລະຍີ່ປຸ່ນ ກ່ຽວກັບການວາງກົດລະບຽບຕ່າງໆຂອງກຸງປັກກກິງ ກະຊວງປ້ອງກັນປະເທດຈີນ ກ່າວໃນວັນຈັນມື້ນີ້ວ່າ ການຕຳໜິຕິຕຽນນັ້ນບໍ່ມີມູນຖານ ແລະຂາດຄວາມຮັບຜິດຊອບ ແລະກ່າວຕໍ່ໄປວ່າ ການກະທຳດັ່ງກ່າວແມ່ນຢູ່ໃນສິດທິຂອງຈີນທີ່ຈັດຕັ້ງເຂດປ້ອງກັນທາງອາກາດຂອງຕົນຂຶ້ນໃນຂົງເຂດດັ່ງກ່າວ ຍີ່ປຸ່ນໄດ້ຍື່ນການປະທ້ວງຢ່າງເປັນທາງການໃນວັນເສົາຜ່ານມານີ້ ໂດຍທຳການຕຳໜິຕິຕຽນຈີນ ວ່າ ເພີ່ມຄວາມເຄັ່ງຕຶງລະຫວ່າງສອງຝ່າຍຂຶ້ນເໜືອໝູ່ເກາະ Senkakuທີ່ເອີ້ນໃນຈີນວ່າ ໝູ່ເກາະ Daioyus ນັ້ນ